smcproject/ml-wiki-sentences huggingface dataset:
റബ്ബർ മരങ്ങളും നെൽവയലുകളും തെങ്ങുകളും കുരുമുളകും വിവിധയിനം ചെടികളും മരങ്ങളും ഇടകലർന്ന പച്ചപ്പുള്ള ഭൂപ്രകൃതിയാണ് ഇവിടെയുള്ളത്.
വാകത്താനം (4 കി.മീ.), കറുകച്ചാൽ (6 കി.മീ.), കുറിച്ചി (7 കി.മീ.), തൃക്കോതമംഗലം (7 കി.മീ.), വാഴപ്പള്ളി (7 കി.മീ.) എന്നിവയാണ് പെരുമ്പനച്ചി ഗ്രാമത്തിന് സമീപത്തുള്ള മറ്റ് ഗ്രാമങ്ങൾ.
പടിഞ്ഞാറ് ചങ്ങനാശ്ശേരി ബ്ലോക്ക് പഞ്ചായത്ത്, കിഴക്കോട്ട് മല്ലപ്പള്ളി ബ്ലോക്ക് പഞ്ചായത്ത്, വടക്ക് പള്ളം ബ്ലോക്ക് പഞ്ചായത്ത്, തെക്ക് തിരുവല്ല ബ്ലോക്ക് പഞ്ചായത്ത് എന്നിവയാൽ ഇത് വലയം ചെയ്യപ്പെട്ട് കിടക്കുന്നു.
അവലംബം ↑ Pradhan Mantri Gram Sadak Yojana
പെരുമ്പായിക്കാട്
കേരളത്തിലെ കോട്ടയം ജില്ലയിൽ കോട്ടയം താലൂക്കിലെ ഒരു ഗ്രാമമാണ് പെരുമ്പായിക്കാട് .
ഈ പേരിൽ ഒരു വില്ലേജും ഒരു പോസ്റ്റ് ഓഫീസും  ഉണ്ടെങ്കിലും പെരുമ്പായിക്കാട്  എന്ന പേരിൽ കൃത്യമായ ഒരു സ്ഥലം നിലവിലില്ല.
ക്ലെയർ മക്ലീൻ ഇംഗ്ലീഷ് വിലാസം https://ml.wikipedia.org/wiki/Claire_McLean
ഓസ്ട്രേലിയൻ പാരാലിമ്പിക് സൈക്ലിസ്റ്റും പാരട്രിയത്ത്ലെറ്റുമാണ് ക്ലെയർ മക്ലീൻ (ജനനം: 4 ജൂലൈ 1973).
പാരാലിമ്പിക്‌സിൽ പാരട്രിയാത്‌ലോൺ അരങ്ങേറ്റം കുറിച്ചപ്പോൾ 2016-ലെ റിയോ പാരാലിമ്പിക്‌സിൽ അവർ ഓസ്‌ട്രേലിയയെ പ്രതിനിധീകരിച്ചു.
1973-ൽ പടിഞ്ഞാറൻ ഓസ്‌ട്രേലിയയിലെ കോട്ടസ്‌ലോയിലാണ് മക്ലീൻ ജനിച്ചത്.
പത്തൊൻപതാം വയസ്സിൽ മോട്ടോർ സൈക്കിൾ അപകടത്തിൽ കൈയ്ക്ക് വൈകല്യം സംഭവിച്ചു.
2004-ലെ ഏഥൻസ് ഗെയിംസിൽ വനിതാ സൈക്കിൾ ടൈം ട്രയൽ എൽസി 1-4 / സിപി 3/4 ഇനത്തിൽ വെള്ളി മെഡൽ നേടി.
അതിനുശേഷം സി 5 വർഗ്ഗീകരണത്തിൽ നിരവധി പാരസൈക്ലിംഗ് ലോക ചാമ്പ്യൻഷിപ്പും ലോകകപ്പ് മെഡലുകളും നേടിയിട്ടുണ്ട്.
ഒരു TRI-4 (arm impaired) പാരാട്രിയത്ത്ലെറ്റ് എന്ന നിലയിൽ, അവർ തന്റെ ആദ്യത്തെ അന്താരാഷ്ട്ര പാരാട്രിയത്ത്ലോൺ 2012-ലെ ഐടിയു പാരട്രിയാത്‌ലോൺ ലോക ചാമ്പ്യൻഷിപ്പ് മൽസരത്തിൽ മൂന്നാം സ്ഥാനത്തെത്തി.
കാനഡയിലെ എഡ്‌മോണ്ടണിൽ നടന്ന 2014 ഐടിയു വേൾഡ് ട്രയാത്ത്‌ലോൺ സീരീസ് ഫൈനലിൽ വനിതാ പിടി 4 ൽ ഏഴാം സ്ഥാനത്തെത്തി.
2015 ജനുവരിയിൽ ന്യൂ സൗത്ത് വെയിൽസിലെ പെൻറിത്തിൽ നടന്ന ഓഷ്യാനിയ പാരട്രിയത്ത്ലോൺ ചാമ്പ്യൻഷിപ്പ് പിടി 4 ഇനത്തിൽ മക്ലീൻ വിജയിച്ചു.
2015 ൽ ചിക്കാഗോയിൽ നടന്ന ലോക ട്രയാത്ത്‌ലോൺ സീരീസ് വിമൻസ് പി 4 ഫൈനലിൽ മക്ലീൻ എട്ടാം സ്ഥാനത്തെത്തി.
2012-ൽ ലണ്ടനിൽ നടന്ന സമ്മർ പാരാലിമ്പിക്‌സിന് തിരഞ്ഞെടുക്കപ്പെടുന്നതിൽ മക്ലീൻ പരാജയപ്പെട്ടതിനെ തുടർന്ന് പുതിയ ട്രയാത്ത്‌ലെറ്റ് കായികരംഗത്തേക്ക് മാറാൻ തീരുമാനിച്ചു..
2016-ലെ റിയോ പാരാലിമ്പിക്‌സിൽ പാരാട്രിയാത്‌ലോൺ പാരാലിമ്പിക്‌സിൽ അരങ്ങേറ്റം കുറിച്ചപ്പോൾ അവർ ഓസ്‌ട്രേലിയയെ പ്രതിനിധീകരിച്ചു.
2016-ലെ റിയോ പാരാലിമ്പിക്സ് ഗെയിംസിൽ മക്ലീൻ പിടി 4 ൽ ഒമ്പതാം സ്ഥാനത്തെത്തി.
പാരാലിമ്പിക്‌സിലുടനീളമുള്ള അവരുടെ പ്രകടനത്തെ പ്രതിഫലിപ്പിച്ച് മക്ലീൻ പറയുന്നു “വലിയ ലക്ഷ്യമില്ലാതെ എനിക്ക് അൽപ്പം നഷ്ടപ്പെട്ടതായി തോന്നുന്നു.
ശാരീരികമായും ആത്മീയമായും മനഃശാസ്ത്രപരമായും അല്ലെങ്കിൽ ദൈനംദിന അടിസ്ഥാനത്തിൽ ഒരു നല്ല വ്യക്തിയായിരിക്കുമ്പോഴും എല്ലാവർക്കുമായി എന്തെങ്കിലും ലക്ഷ്യമിടാനും വ്യക്തിപരമായ പുരോഗതി നേടാനും എന്തെങ്കിലും ആവശ്യമാണെന്ന് ഞാൻ കരുതുന്നു.
അതാണ് എന്നെ മുന്നോട്ട് കൊണ്ടുപോകുന്നത്.
" അവലംബം Claire McLean എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ Australian Paralympic Profile Archived 2020-03-27 at the Wayback Machine .
McLean Conquering Phobias
പേരൂർ
കോട്ടയം ജില്ലയിലെ ഒരു ഗ്രാമമാണ് പേരൂർ .
ഏറ്റുമാനൂർ പട്ടണത്തിൽ നിന്ന് ഏകദേശം 3 കിലോമീറ്റർ (1.8 മൈൽ) അകലെ സ്ഥിതി ചെയ്യുന്ന ഇവിടെ കൂടാതെ അഞ്ചിലധികം വ്യത്യസ്ത അധിവാസ കോളനികൾ അടങ്ങിയിരിക്കുന്നു.
2011 ലെ കണക്കുകൾ പ്രകാരം പേരൂർ ഗ്രാമത്തിൽ 4,583 കുടുംബങ്ങളിലായി 18,691 ജനസംഖ്യയുണ്ടായിരുന്നു.
ഈ ഗ്രാമത്തിലെ ജനങ്ങളിൽ കേരളത്തിലെ എല്ലാ പ്രധാന മതവിഭാഗങ്ങളെയും പ്രതിനിധീകരിക്കുന്നവരുണ്ട്.
2011-ലെ കണക്കുകൾ പ്രകാരം പേരൂർ ഗ്രാമത്തിൻ്റെ സാക്ഷരതാ നിരക്ക് 97.82 ശതമാനം ആയിരുന്നു.
ക്രിസ്ത്യൻ ചർച്ച് ഓഫ് സൗത്ത് ഇന്ത്യ (സി.എസ്.ഐ.), പെന്തക്കോസ്ത്, യാക്കോബായ, കത്തോലിക്ക എന്നിവരെ പ്രതിനിധീകരിക്കുന്നവർ ഗ്രാമത്തിലുണ്ട് നായർ, ഈഴവർ ഉൾപ്പെടെയുള്ള ഹൈന്ദവ വിഭാഗങ്ങളാണ് ഇവിടെ പ്രബല വിഭാഗങ്ങൾ.
മുസ്ലീം ജനസംഖ്യ ഈ പ്രദേശത്ത് താരതമ്യേന കുറവാണ്.
പേരൂർ ഗ്രാമത്തിലൂടെ ഒരു പ്രധാന ഭാഗം ഒഴുകുന്ന മീനച്ചിൽ നദി നീറിക്കാട് എന്ന മറ്റൊരു ഗ്രാമവുമായി അതിർത്തി സൃഷ്ടിക്കുന്നു.
ക്വാണ്ടം കമ്പ്യൂട്ടിങ് ഇംഗ്ലീഷ് വിലാസം https://ml.wikipedia.org/wiki/Quantum_computing ഒരു ക്വാണ്ടം കമ്പ്യൂട്ടറിന്റെ അടിസ്ഥാന ഘടകമാണ് ക്യൂബിറ്റ് .
ഒരു ക്യൂബിറ്റിന്റെ പ്രതിരൂപമാണ് ബ്ലോഹ് ഗോളം .
ക്വാണ്ടം ബലതന്ത്രത്തിലെ അടിസ്ഥാന ആശയങ്ങളായ ക്വാണ്ടം വിശിഷ്ടസ്ഥിതി (super position), ക്വാണ്ടം കെട്ടുപിണച്ചിൽ (quantum entanglement) തുടങ്ങിയവയെ അടിസ്ഥാനപ്പെടുത്തി പ്രവർത്തിയ്ക്കുന്ന കമ്പ്യൂട്ടിങ് ആണ് ക്വാണ്ടം കമ്പ്യൂട്ടിങ്.
ഇത്തരം കമ്പ്യൂട്ടിങ് ചെയ്യാൻ കഴിവുള്ള ഒരു കംപ്യൂട്ടറിനെ ക്വാണ്ടം കമ്പ്യൂട്ടർ എന്ന് വിളിയ്ക്കുന്നു.
ദ്വയാങ്ക അവസ്ഥകളുള്ള ട്രാന്സിസ്റ്ററുകളെ അടിസ്ഥാനമാക്കി പ്രവർത്തിയ്ക്കുന്ന സാധാരണ ഡിജിറ്റൽ കംപ്യൂട്ടറുകളെക്കാൾ വളരെ വ്യത്യസ്തമായാണ് ഇത് പ്രവർത്തിയ്ക്കുന്നത്.
സാധാരണ ഡിജിറ്റൽ കംപ്യൂട്ടറുകളിൽ രണ്ടു സ്റ്റേറ്റുകൾ (0 അല്ലെങ്കിൽ 1) മാത്രമുള്ള ബിറ്റുകളിലേക്കാണ് വിവരം എൻകോഡ് ചെയ്യപ്പെടുന്നത്.
എന്നാൽ ക്വാണ്ടം കമ്പ്യൂട്ടറിൽ ഇത് ക്യൂബിറ്റുകൾ എന്നറിയപ്പെടുന്ന പ്രത്യേകതരം ബിറ്റുകളിലാണ് എൻകോഡ് ചെയ്യപ്പെടുന്നത്.
ഇത്തരം ബിറ്റുകളിൽ വിവരം വ്യത്യസ്ത ക്വാണ്ടം അവസ്ഥകളുടെ ഒരു വിശിഷ്ടസ്ഥിതിയിലാണ് ഉണ്ടാവുക.
ക്വാണ്ടം കമ്പ്യൂട്ടറിന്റെ സൈദ്ധാന്തിക മാതൃകയാണ് ക്വാണ്ടം ട്യൂറിംഗ് യന്ത്രം .
പോൾ ബെനിയോഫ് , യൂറി മാനിൻ എന്നിവർ 1980 ലും റിച്ചാർഡ് ഫെയ്ൻമാൻ 1982 ലും, ഡേവിഡ് ഡോയ്ഷ് 1985 ലും ചെയ്ത ഗവേഷണങ്ങളാണ് ക്വാണ്ടം കമ്പ്യൂട്ടിങിന് അടിത്തറയിട്ടത്.
1968 ൽ ക്വാണ്ടം സ്ഥലകാലം എന്ന ആശയത്തിനു വേണ്ടി ക്വാണ്ടം തിരിച്ചിൽ (quantum spin) അടിസ്ഥാനപ്പെടുത്തിയുള്ള ക്വാണ്ടം കമ്പ്യൂട്ടർ എന്ന ആശയം ഉപയോഗിച്ചിരുന്നു.
2018 ലും ക്വാണ്ടം കംപ്യൂട്ടറുകളുടെ രൂപീകരണം ശൈശവാവസ്ഥയിൽ തന്നെയാണ്.
ഏതാനും ക്യൂബിറ്റുകൾ മാത്രം ഉപയോഗിച്ചുള്ള ക്വാണ്ടം കംപ്യൂട്ടറുകളേ ഇതുവരെ നിർമ്മിയ്ക്കപ്പെട്ടിട്ടുള്ളൂ.
പല ദേശീയ സർക്കാരുകളും സൈനിക ഏജൻസികളും ഇതിന്റെ ഗവേഷണത്തിൽ വ്യാപൃതരായിട്ടുണ്ട്.
സൈനികേതരമായ ആവശ്യങ്ങൾക്ക് പുറമെ ക്രിപ്റ്റോ അനാലിസിസ് പോലെയുള്ള ദേശീയ സുരക്ഷയ്ക്കുള്ള സങ്കേതങ്ങൾക്കു വേണ്ടിയും ഇത് ഉപയോഗിയ്ക്കാം എന്ന് തെളിയിക്കപ്പെട്ടിട്ടുണ്ട്.
ഐ.ബി.എം ക്വാണ്ടം എക്സ്പീരിയൻസ് എന്ന പരിപാടിയിലൂടെ 20 ക്യൂബിറ്റുകൾ ഉള്ള ഒരു ചെറിയ ക്വാണ്ടം കമ്പ്യൂട്ടർ ഗവേഷങ്ങൾക്കായി ലഭ്യമാണ്.
ഡി-വേവ് എന്ന കമ്പനി ക്വാണ്ടം അനീലിങ് (quantum annealing) എന്ന പ്രക്രിയ വഴി പ്രവർത്തിയ്ക്കുന്ന ഒരു ക്വാണ്ടം കമ്പ്യൂട്ടർ ഡിസൈൻ ചെയ്തിട്ടുണ്ട്.
ശരിയായ രീതിയിൽ നിർമ്മിയ്ക്കപ്പെട്ട ഒരു ക്വാണ്ടം കമ്പ്യൂട്ടർ ചില പ്രത്യേക അൽഗോരിതങ്ങൾ സാധാരണ കംപ്യൂട്ടറുകളെക്കാൾ വേഗതയിൽ ഓടിയ്ക്കും എന്ന് സൈദ്ധാന്തികമായി തെളിയിയ്ക്കപ്പെട്ടിട്ടുണ്ട്.
ഉദാഹരണത്തിന് ഒരു സംഖ്യയെ അതിന്റെ ഘടകങ്ങളായി വിഭജിയ്ക്കുന്ന പ്രക്രിയ ഷോറിന്റെ അൽഗോരിതം (shor's algorithm) എന്ന ക്വാണ്ടം അൽഗോരിതം വഴി വളരെ വേഗത്തിൽ ഓടിയ്ക്കാവുന്നതാണ്.
സാധാരണ അൽഗോരിതത്തെ അപേക്ഷിച്ചു ഇതിന്റെ സമയ സങ്കീർണ്ണത (time complexity) വളരെ മെച്ചമാണ്.
സംഖ്യകളെ ഘടകങ്ങളാക്കുന്ന അൽഗോരിതം ഉപയോഗിച്ചാണ് ഇന്നു കാണുന്ന ഒരുവിധം എൻക്രിപ്ഷൻ സങ്കേതങ്ങൾ (പ്രത്യേകിച്ചും ആർ.എസ്.എ എന്ന എൻക്രിപ്ഷൻ സങ്കേതം) ഡിസൈൻ ചെയ്യപ്പെട്ടിട്ടുള്ളത്.
അതിനാൽ ഒരു ക്വാണ്ടം കമ്പ്യൂട്ടർ ഇന്നത്തെ എൻക്രിപ്ഷൻ വ്യവസ്ഥകളെ തകിടം മറിയ്ക്കുമെന്ന് പലരും കരുതുന്നു.
അടിസ്ഥാനവിവരങ്ങൾ
ഒരു സാധാരണ കമ്പ്യൂട്ടറിന്റെ മെമ്മറി ബിറ്റുകൾ കൊണ്ടാണ് ഉണ്ടാക്കിയിട്ടുള്ളത്.
ഒരു ബിറ്റിന് 1, 0 ഇവയിൽ ഏതെങ്കിലും ഒരു വില മാത്രമാണ് ഒരേ സമയം എടുക്കാൻ സാധിയ്ക്കുന്നത്.
ഒരു ക്വാണ്ടം കമ്പ്യൂട്ടർ ക്യൂബിറ്റ് ഉപയോഗിച്ചാണ് ഉണ്ടാക്കിയിട്ടുള്ളത്.
ഒരു ക്യൂബിറ്റിന് 1, 0 എന്നീ അവസ്ഥകളും അല്ലെങ്കിൽ ഇവയുടെ ഒരു ക്വാണ്ടം വിശിഷ്ടസ്ഥിതിയിലുള്ള അവസ്ഥയും എടുക്കാൻ സാധിയ്ക്കും; രണ്ടു ക്യൂബിറ്റുകൾ ഉണ്ടെങ്കിൽ അവയ്ക്കു 00, 01, 10, 11 എന്നീ 4  ക്വാണ്ടം അവസ്ഥകളുടെ വിശിഷ്ടസ്ഥിതികൾ എടുക്കാൻ സാധിയ്ക്കും, മൂന്നെണ്ണം ഉണ്ടെങ്കിൽ 000, 001, 010, 011, 100, 101, 110, 111 എന്നീ 8 അവസ്ഥകളുടെ വിശിഷ്ടസ്ഥിതികൾ എടുക്കാൻ സാധിയ്ക്കും.
അതായത് n {\displaystyle n} ക്യൂബിറ്റുകൾ ഉള്ള ഒരു ക്വാണ്ടം കംപ്യൂട്ടറിന് 2 n {\displaystyle 2^{n}} സ്റ്റേറ്റുകളുടെ വിശിഷ്ടസ്ഥിതികൾ ഒരേ സമയം എടുക്കാൻ സാധിയ്ക്കും (ഒരു സാധാരണ കമ്പ്യൂട്ടറിൽ ഒരേ സമയം 2 n {\displaystyle 2^{n}} അവസ്ഥകളിലെ ഏതെങ്കിലും ഒരു അവസ്ഥ മാത്രമേ സ്വീകരിയ്ക്കാൻ സാധിയ്ക്കൂ എന്നോർക്കുക).
ക്വാണ്ടം ഗേറ്റുകൾ എന്നറിയപ്പെടുന്ന പ്രത്യേക സർക്യൂട്ടുകൾ ഉപയോഗിച്ചാണ് വിശിഷ്ടസ്ഥിതിയിൽ ഉള്ള ക്യൂബിറ്റുകളിൽ പ്രവർത്തിയ്ക്കുന്നത്.
ഇങ്ങനെ വിശിഷ്ടസ്ഥിതിയിൽ ഇരിയ്ക്കുന്ന ഒരു കൂട്ടം ക്യൂബിറ്റുകളെ ക്വാണ്ടം അൽഗോരിതം എന്നറിയപ്പെടുന്ന ക്വാണ്ടം ഗേറ്റുകളുടെ ഒരു അനുക്രമം (sequence) ഉപയോഗിച്ച് പല പരിവർത്തനങ്ങളും വരുത്തുന്നു.
സാധാരണ കമ്പ്യൂട്ടറിൽ സെൻട്രൽ പ്രോസസ്സിംഗ് യൂണിറ്റിലെ ഒരു രജിസ്റ്ററിലെ വിലകളെ മാറ്റുന്നതിന് തുല്യമാണിത്.
ഇത്തരം പ്രവർത്തനത്തിനു ശേഷം ഒരു ക്വാണ്ടം അളക്കൽ വഴി ഉത്തരം പുറത്തെടുക്കുന്നു.
ഈ അളക്കൽ നടത്തുമ്പോൾ വിശിഷ്ടസ്ഥിതിയിൽ ഉള്ള ക്യൂബിറ്റുകൾ നേരത്തെ കണ്ട സാധാരണ വിലകളിൽ ഒന്നിലേയ്ക്ക് മാറുന്നു.
ഈ വിലയാണ് പുറത്തു കാണാൻ സാധിയ്ക്കുക.
അതായത് ഈ സമയത്ത് ക്യൂബിറ്റിന്റെ വില സാധാരണ പോലെ 0 ഓ 1 ഓ ആയിരിയ്ക്കും.
അതായത് n {\displaystyle n} ക്യൂബിറ്റുകളിൽ പ്രവർത്തിയ്ക്കുന്ന ഒരു ക്വാണ്ടം അൽഗോരിതത്തിന്റെ ഔട്ട്പുട്ട് എപ്പോഴും n {\displaystyle n} ബിറ്റ് ഉള്ള ഒരു സാധാരണ നമ്പർ ആയിരിയ്ക്കും ഇനി ക്വാണ്ടം അളക്കൽ നടത്തിയില്ലെങ്കിൽ ആ ബിറ്റുകൾ വിശിഷ്ടസ്ഥിതിയിൽ തന്നെ തുടരും.
ഈ അവസ്ഥയിൽ നമുക്ക് പുറത്തേയ്ക്കു വിവരം ഒന്നും തന്നെ കിട്ടില്ല.
വിശിഷ്ടസ്ഥിതിയിൽ നിൽക്കുന്ന ഒരു ക്യൂബിറ്റിൽ ക്വാണ്ടം അളക്കൽ നടത്തിയാൽ അത് ക്യൂബിറ്റിന്റെ ഏതു സാധാരണ അവസ്ഥയിലേയ്ക്ക് മാറും എന്നത് എപ്പോഴും ഒരു സംഭാവ്യത അനുസരിച്ചു ഇരിയ്ക്കും.
ഇത് ക്വാണ്ടം  ബലതന്ത്രത്തിന്റെ ഒരു അടിസ്ഥാന തത്ത്വം ആണ്.
അതിനാൽ n {\displaystyle n} ക്യൂബിറ്റുകളുടെ ഒരു സംയുക്ത വിശിഷ്ടസ്ഥിതിയിൽ നിന്ന് ക്വാണ്ടം അളക്കൽ നടത്തിയാലും അതിന്റെ ഔട്ട്പുട്ട് 2 n {\displaystyle 2^{n}} വിലകളിൽ ഏതെങ്കിലും ഒന്ന് ആകുന്നത് ഒരു സംഭവ്യത വെച്ച് തന്നെ ആണ്.
അതിനാൽ ക്വാണ്ടം അൽഗോരിതങ്ങൾ പൊതുവേ സംഭാവ്യതാ അൽഗോരിതങ്ങൾ ആണെന്ന് പറയുന്നു.
ഉദാഹരണത്തിന് ഒരു ക്വാണ്ടം കംപ്യൂട്ടറിലെ ക്യൂബിറ്റുകൾ ക്വാണ്ടം കണികകളുടെ തിരിച്ചിൽ എന്ന പ്രഭാവം ഉപയോഗിച്ച് ഉണ്ടാക്കിയെടുക്കാം.
ക്വാണ്ടം കാണികളുടെ തിരിച്ചിൽ "down", "up" എന്നീ രണ്ടു പേരുകൾ വെച്ചാണ് വിശേഷിപ്പിയ്ക്കുന്നത് ഇതിനെ | ↓ ⟩ {\displaystyle |{\downarrow }\rangle } ഉം | ↑ ⟩ {\displaystyle |{\uparrow }\rangle } , എന്നോ | 0 ⟩ {\displaystyle |0{\rangle }} ഉം | 1 ⟩ {\displaystyle |1{\rangle }} .
ഇവ കൂടി കാണുക ക്യൂബിറ്റ് ക്വാണ്ടം വിശിഷ്ടസ്ഥിതി ക്വാണ്ടം കെട്ടുപിണച്ചിൽ ക്വാണ്ടം തിരിച്ചിൽ ക്വാണ്ടം അളക്കൽ ക്വാണ്ടം അൽഗോരിതം ഷോറിന്റെ അൽഗോരിതം സമയ സങ്കീർണ്ണത അവലംബം
ക്വിയർ ഇംഗ്ലീഷ് വിലാസം https://ml.wikipedia.org/wiki/Queer ലൈംഗികചായ്‌വ് ലൈംഗികചായ്‌‌വുകൾ അലൈംഗികത ഉഭയവർഗ്ഗപ്രണയം എതിർലിംഗ ലൈംഗികത സ്വവർഗ്ഗലൈംഗികത ബൈനറിയല്ലാത്തവ Androphilia and gynephilia Bi-curious Gray asexuality Non-heterosexual Pansexuality Polysexuality ക്വിയർ ഗവേഷണം Biological Human female sexuality Human male sexuality Demographics Environment Hetero–homosexual continuum Kinsey scale Klein Grid Neuroscientific Queer studies Romantic orientation സെക്സോളജി Timeline of sexual orientation and medicine മനുഷ്യരല്ലാത്ത ജന്തുക്കൾ Animal sexual behaviour Non-reproductive sexual behavior in animals Homosexual behavior in animals ( list ) Category ക സ തി
ഭൂരിപക്ഷത്തിൽ നിന്നും വ്യത്യസ്തമായ ലൈംഗികചായ്‌വോ ( Sexual orientation ) ലിംഗതന്മയോ ( Gender Identity ) ഉള്ള ന്യൂനപക്ഷത്തെ ഇംഗ്ലീഷിൽ വിളിക്കുന്ന പേരാണ് Queer / ക്വിയെർ / ക്വിയർ .
ഇതിൻറെ മറ്റു പേരുകളാണ് ലൈംഗിക ന്യൂനപക്ഷം , എൽജിബിടി (LGBT) എന്നിവ.
LGBTIQ+ എന്ന ചുരുക്കെഴുത്ത് പരമാവധി വൈവിധ്യങ്ങളെ ഉൾക്കൊള്ളാൻ ശ്രമിക്കുന്നുണ്ടെങ്കിലും പിൽക്കാലത്ത് ‛ക്വിയർ' എന്ന സൂചകമാണ് ഈ അർത്ഥത്തിൽ വ്യാപകമായി ഉപയോഗിക്കപ്പെട്ടത്.
ക്വിയറിന്റെ ചരിത്രത്തെ കുറിച്ചുള്ള ആലോചനകളെ സാമാന്യമായി രണ്ട് ഘട്ടങ്ങളായി തരംതിരിക്കാവുന്നതാണ് .
പത്തൊമ്പതാം നൂറ്റാണ്ടിൽ തന്നെ പ്രചാരത്തിലുണ്ടെങ്കിലും 1990-കളോടെയാണ് വിപുലമായ അർത്ഥ സൂചനകൾ ഈ പദത്തിന് കൈവരുന്നത്.
● സ്വവർഗ്ഗാനുരാഗി കളെ കുറിക്കുന്ന അധിക്ഷേപ സ്വഭാവമുള്ള ഒരു പ്രയോഗമെന്ന മട്ടിലുള്ള നിലനില്പാണ് ആദ്യ ഘട്ടത്തിലേത്.
● ഇരുപതാംനൂറ്റാണ്ടുകളിൽ ശരീര ത്തെയും ലൈംഗികതയെയും മുൻനിർത്തിയുണ്ടായ ശക്തമായ സംവാദങ്ങൾ Queer(‛ വിമതം ’)എന്ന പദത്തിന്റെ രാഷ്ട്രീയ മൂല്യം ഉയർത്തി.
സൈദ്ധാന്തികമായ നിലയിൽ Queer-നെ പ്രയോഗിക്കുന്നത് തെരേസ ഡി ലോറിറ്റസാ ണ്.
‘അധികാര വ്യവസ്ഥകൾക്ക് പുറമെ നിൽക്കുന്നത്’എന്ന അർത്ഥത്തിലാണ് ലോറിറ്റസ് ഈ പദം ഉപയോഗിക്കുന്നത്.
വിമതമെന്ന പദത്തിൽ ഒരനിശ്ചിതത്വം അവശേഷിപ്പിക്കേണ്ടതിന്റെ ആവശ്യകതയെ കുറിച്ച് Bodies that Matters: Discursive Limits of Sex എന്ന പുസ്‌തകത്തിൽ ജൂഡിത്ത് ബട്ലർ എഴുതുന്നുണ്ട്.
വിമതമെന്ന വാക്ക് പ്രതിനിധാനം ചെയ്യുന്ന ഒന്നിനെയും ആ വാക്കിനാൽ മുഴുവനായും വിശദീകരിക്കാൻ ശ്രമിക്കരുതെന്നാണ് ബട്ലറുടെ വാദം (1993:225-228).
അവലംബം ഗ്രന്ഥസൂചിക പുറംകണ്ണികൾ The Gay, Lesbian, Bisexual, Transgender Historical Society
പുഞ്ചവയൽ, കോട്ടയം
കോട്ടയം ജില്ലയിലെ കോരുത്തോട് ഗ്രാമപഞ്ചായത്തിലെ ഒരു ദേശമാണ് പുഞ്ചവയൽ.
കോരുത്തോട് ഗ്രാമ പഞ്ചായത്തിൽ ആകെ പതിമൂന്നു വാർഡുകൾ ഉൾപ്പെടുന്നു.
മുണ്ടക്കയത്ത് നിന്ന് റോഡ് മാർഗം ഏകദേശം 6 കിലോമീറ്റർ അകലെ കോട്ടയം, ഇടുക്കി ജില്ലകളുടെ അതിർത്തിയിലാണ് ഇത് സ്ഥിതിചെയ്യുന്നത്.
കോട്ടയം ജില്ലാ ആസ്ഥാനത്ത് നിന്ന് 51 കിലോമീറ്റർ കിഴക്കായി ഈ ഗ്രാമം സ്ഥിതി ചെയ്യുന്നു.
കോരുത്തോട് (8 കി.മീ.), കൂട്ടിക്കൽ (12 കി.മീ.), പാറത്തോട് (14 കി.മീ.), കാഞ്ഞിരപ്പള്ളി (16 കി.മീ.) എന്നിവയാണ് പുഞ്ചവയലിന് സമീപമുള്ള മറ്റ് ഗ്രാമങ്ങൾ.
കിഴക്ക് അഴുത ബ്ലോക്ക് പഞ്ചായത്ത്, തെക്ക് റാന്നി ബ്ലോക്ക് പഞ്ചായത്ത്, പടിഞ്ഞാറ് വാഴൂർ ബ്ലോക്ക് പഞ്ചായത്ത്, വടക്ക് ഈരാറ്റുപേട്ട ബ്ലോക്ക് പഞ്ചായത്ത് എന്നിവയാൽ ഈ ഗ്രാമം വലയം ചെയ്യപ്പെട്ടിരിക്കുന്നു.
കാപ്പി, കുരുമുളക്, കൊക്കോ, പ്രകൃതിദത്ത റബ്ബർ എന്നിവയുടെ നാടാണ് പുഞ്ചവയൽ.
കേരള നിയമസഭായുടെ പൂഞ്ഞാർ നിയോജക മണ്ഡലത്തിൻ്റെ ഭാഗമാണ് പുഞ്ചവയൽ.
ഇത് പത്തനംതിട്ട ലോകസഭാ മണ്ഡലത്തിൻറെ ഭാഗമാണ്.
ശബരിഗിരി അന്താരാഷ്ട്ര വിമാനത്താവളം
ശബരിമല തീർഥാടകരുടെ യാത്ര സുഗമമാക്കുന്നതിന് കോട്ടയം ജില്ലയുടെയും പത്തനംതിട്ട ജില്ലയുടെയും അതിർത്തിയിൽ സ്ഥിതി ചെയ്യുന്ന എരുമേലിയിലെ ചെറുവള്ളി എസ്റ്റേറ്റിൽ ശബരിഗിരി അന്താരാഷ്ട്ര വിമാനത്താവളം നിർമിക്കുമെന്ന് 2017 ജൂലൈ 19 ന് കേരള സർക്കാർ പ്രഖ്യാപിച്ചിരുന്നു.
പുഞ്ചവയലിൽ നിന്ന് ഏകദേശം 13 കിലോമീറ്റർ അകലെയാണ് ചെറുവള്ളി എസ്റ്റേറ്റിലെ നിർദിഷ്ട പദ്ധതി.
വിദ്യാഭ്യാസ സ്ഥാപനങ്ങൾ ശ്രീ ശബരീശ കോളേജ്, മുരിക്കുംവയൽ പുഞ്ചവയൽ സെൻ്റ് മേരീസ് എൽ.പി. സ്കൂൾ ഗവ.
വൊക്കേഷണൽ എച്ച്.എസ്.എസ്., മുരിക്കുംവയൽ അവലംബം ↑ ↑
പാറത്തോട് ഗ്രാമം
കോട്ടയം ജില്ലയിൽ കാഞ്ഞിരപ്പള്ളി താലൂക്കിന് കീഴിൽ കാഞ്ഞിരപ്പള്ളി ബ്ലോക്ക് പഞ്ചായത്തിലിലുൾപ്പെട്ട ഒരു ചെറിയ ഒരു ഗ്രാമമാണ് പാറത്തോട് .
കെ.കെ. റോഡിൽ (കോട്ടയം-കുമളി) കാഞ്ഞിരപ്പള്ളിക്കും മുണ്ടക്കയത്തിനും ഇടയിലാണ് പാറത്തോട് ഗ്രാമം സ്ഥിതിചെയ്യുന്നത്.
ജില്ലാ ആസ്ഥാനമായ കോട്ടയത്തിന് 39 കിലോമീറ്റർ കിഴക്കായി സ്ഥിതി ചെയ്യുന്ന ഇവിടേയ്ക്ക് കാഞ്ഞിരപ്പള്ളിയിൽ നിന്നുള്ള ദൂരം 6 കിലോമീറ്റർ ആണ്.
ചിറക്കടവ് (7 കി.മീ), കൂട്ടിക്കൽ (7 കി.മീ.) മുണ്ടക്കയം (9 കി.മീ.), പൂഞ്ഞാർ തെക്കേക്കര (9 കി.മീ), തിടനാട് (11 കി.
എന്നിവയാണ് പാറത്തോട് ഗ്രാമത്തിന് സമീപത്തുള്ള മറ്റ് ഗ്രാമങ്ങൾ.
പടിഞ്ഞാറ് വാഴൂർ ബ്ലോക്ക് പഞ്ചായത്ത്, വടക്ക് ഈരാറ്റുപേട്ട ബ്ലോക്ക് പഞ്ചായത്ത്, പടിഞ്ഞാറ് പാമ്പാടി ബ്ലോക്ക് പഞ്ചായത്ത്, കിഴക്ക് അഴുത ബ്ലോക്ക് പഞ്ചായത്ത് എന്നിവയാൽ ഈ ഗ്രാമം വലയം ചെയ്യപ്പെട്ടിരിക്കുന്നു.
വിദ്യാലയങ്ങൾ: സെൻ്റ് ഡൊമിനിക്‌സ് കോളേജ് ജി.എച്ച്.എസ്.എസ്., ഇടക്കുന്നം സെൻ്റ് ജോസഫ്സ് എച്ച്.എസ്. കൂവപ്പള്ളി അസംപ്ഷൻ എച്ച്.എസ്., പാലമ്പ്ര ജി.എം.എച്ച്.എസ്., പാറത്തോട് സെൻ്റ് ജോസഫ്സ് യു.പി.എസ്, കൂവപ്പള്ളി അവലംബം ↑
പനയ്ക്കപ്പാലം
കോട്ടയം ജില്ലയിൽ മീനച്ചിൽ താലൂക്കിലെ ഈരാറ്റുപേട്ട ബ്ലോക്ക് പഞ്ചായത്തിലെ ഒരു ചെറിയ  ഒരു ചെറിയ ഗ്രാമമാണ് പനക്കപ്പാലം .
തലപ്പലം ഗ്രാമപഞ്ചായത്തിൻ്റെ കീഴിലുള്ള ഈ ഗ്രാമം ജില്ലാ ആസ്ഥാനമായി കോട്ടയത്തുനിന്ന് 35 കിലോമീറ്റർ കിഴക്കായി സ്ഥിതി ചെയ്യുന്നു.
കോട്ടയം ജില്ലയുടെയും ഇടുക്കി ജില്ലയുടെയും അതിർത്തിയിൽ സ്ഥിതിചെയ്യുന്ന ഈ ഗ്രാമത്തിലേയ്ക്ക് ഈരാറ്റുപേട്ടയിൽ നിന്നുള്ള ദൂരം 2 കിലോമീറ്റർ ആണ്.
പനക്കപ്പാലം ഗ്രാമം പടിഞ്ഞാറ് വശത്ത് ളാലം ബ്ലോക്ക് പഞ്ചായത്ത് , വടക്ക് ഇളംദേശം ബ്ലോക്ക് പഞ്ചായത്ത് , പടിഞ്ഞാറ് പാമ്പാടി ബ്ലോക്ക് പഞ്ചായത്ത് , തെക്ക് വാഴൂർ ബ്ലോക്ക് പഞ്ചായത്ത് എന്നിവയാൽ ചുറ്റപ്പെട്ടിരിക്കുന്നു.
ഈരാറ്റുപേട്ട , പാലാ , തൊടുപുഴ , കോട്ടയം എന്നിവയാണ് പനക്കപ്പാലത്തിനടുത്തുള്ള വലിയ പട്ടണങ്ങൾ.
കോട്ടയം ജില്ലയുടെയും ഇടുക്കി ജില്ലയുടെയും അതിർത്തിയിലാണ് ഈ സ്ഥലം.
ഇടുക്കി ജില്ല എലെംദേശം ഈ സ്ഥലത്തേക്ക് വടക്കാണ്.
ഗവൺമെന്റ് ലോ കോളേജ്, എറണാകുളം ഇംഗ്ലീഷ് വിലാസം https://ml.wikipedia.org/wiki/Government_Law_College,_Ernakulam
ഗവൺമെന്റ് ലോ കോളേജ്, എറണാകുളം (പൂർണ്ണമായ പേര്, ഹിസ് ഹൈനസ് ദ മഹാരാജാസ് ഗവണ്മെന്റ് ലോ കോളേജ്, എറണാകുളം) കേരളത്തിലെ കൊച്ചിയിൽ സ്ഥിതിചെയ്യുന്ന ഒരു ബിരുദ, ബിരുദാനന്തര നിയമ വിദ്യാഭ്യാസ സ്ഥാപനമാണ്.
1874 ൽ സ്ഥാപിക്കപ്പെട്ട ഈ കലാലയം, കേരളത്തിലെ ആദ്യത്തെ നിയമ കലാലയവും ഇന്ത്യയിലെ ഏറ്റവും പഴയ നിയമ കലാലയങ്ങളിലൊന്നുമാണ്.
ഇത് കോട്ടയം മഹാത്മാഗാന്ധി സർവ്വകലാശാലയുമായി അഫിലിയേറ്റ് ചെയ്യപ്പെട്ടിരിക്കുന്നു.
2010 മുതൽ കോട്ടയം മഹാത്മാഗാന്ധി യൂണിവേഴ്സിറ്റിയുടെ കീഴിലെ ഒരു അംഗീകൃത നിയമ ഗവേഷണ കേന്ദ്രമാണിത്.
കേരളത്തിലെ നിയമ വിദ്യാഭ്യാസത്തിന്റെ മുൻനിര സ്ഥാപനമായ ഈ കലാലയത്തിന് കെ.ജി. ബാലകൃഷ്ണൻ (മുൻ ചീഫ് ജസ്റ്റിസ്), മമ്മൂട്ടി (പ്രശസ്ത ദക്ഷിണേന്ത്യൻ നടൻ), എ കെ ആന്റണി (മുൻ കേന്ദ്ര പ്രതിരോധ മന്ത്രി), ഉമ്മൻ ചാണ്ടി (മുൻ കേരള മുഖ്യമന്ത്രി) തുടങ്ങി പൂർവ്വ വിദ്യാർത്ഥികളുടെ അഭിമാനകരമായ ഒരു നീണ്ട പട്ടികയുണ്ട്.
എറണാകുളം ലോ കോളേജ് അല്ലെങ്കിൽ മഹാരാജാസ് ലോ കോളേജ് എന്ന പേരിലാണ് ഈ സ്ഥാപനം സാധാരണയായി അറിയപ്പെടുന്നത്.
അവലംബം ↑ ↑ http://mgu.ac.in/index.php?option=com_content view=article id=86 Itemid=644
ഗേൾസ് ഇസ്‌ലാമിക് ഓർഗനൈസേഷൻ ഇംഗ്ലീഷ് വിലാസം https://ml.wikipedia.org/wiki/Girls_Islamic_Organization വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇന്ത്യയിലെ വിവിധ സംസ്ഥാനങ്ങളിൽ പ്രവർത്തിച്ചുവരുന്ന ഇസ്‌ലാമിക വിദ്യാർത്ഥിനി സംഘടനയാണ് ഗേൾസ് ഇസ്ലാമിക് ഓർഗനൈസേഷൻ അഥവാ ജി.ഐ.ഒ .
കേരളത്തിലെ ഒരു വിദ്യാർത്ഥിനി സംഘടനയായാണ് ജി.ഐ.ഒ. 1984 മാർച്ച് 5 ന് രൂപം കൊള്ളുന്നത്.
പിന്നീട് ഇത് വിവിധ സംസ്ഥാനങ്ങളിലേക്ക് വ്യാപിക്കുകയായിരുന്നു , .
വിദ്യാർത്ഥിനികളിലും യുവതികളിലും ഇസ്‌ലാമിക പ്രവർത്തനം നടത്താനാണ് ജി.ഐ.ഒ രൂപീകരിക്കപ്പെട്ടത് .
കണ്ണൂർ സ്വദേശി അഫീദ അഹ്മദ്‌ ആണ് കേരള ഘടകത്തിന്റെ പ്രസിഡന്റ്
സ്ത്രീ സുരക്ഷക്ക് വേണ്ടിയുള്ള ബോധവൽകരണം, വിദ്യാർഥികളുടെ അവകാശ സംരക്ഷണം, മുസ്ലിം സ്ത്രീകളുടെ അകാശ സംരക്ഷണം, പെൺകുട്ടികളുടെ ശാക്തീകരണം, വിദ്യാഭ്യാസ പ്രവർത്തനങ്ങൾ തുടങ്ങിയ പ്രവർത്തനങ്ങൾ ശ്രദ്ധ കേന്ദ്രീകരിക്കുന്നു.
സ്ത്രീകളുടെ പൊതുരംഗപ്രവേശനത്തിൽ ശക്തമായ നിലപാട് സ്വീകരിക്കുന്ന സംഘടന യാഥാസ്ഥിക വിഭാഗങ്ങളിൽ നിന്നുള്ള എതിർപ്പുകൾക്ക് മറുപടി പറഞ്ഞാണ് മുന്നോട്ട് പോവുന്നത്.
ശിരോവസ്ത്രാവകാശവുമായി നടന്ന സമരത്തിൽ സജീവമായി പങ്കെടുത്തിട്ടുണ്ട്.
2016 മെയ് ഒന്നിലെ സി.ബി.എസ്.ഇ പ്രവേശന പരീക്ഷക്ക് ശിരോവസ്ത്ര നിരോധനം പിൻവലിക്കണമെന്നാവശ്യപ്പെട്ട് ജി.ഐ.ഒ, എസ്.ഐ.ഒ സംയുക്തമായി സമർപ്പിച്ച ഹരജിയിൽ അനുകൂലമായി വിധി നേടാനായിട്ടുണ്ട്.
മതപരമായ മുൻഗണനകൾ ഭരണഘടനാപരമായ അവകാശമാണെന്നു വ്യക്‌തമാക്കിയാണ്‌ ജസ്‌റ്റിസ്‌ എ. മുഹമ്മദ്‌ മുഷ്‌താക്കിന്റെ ഉത്തരവ്‌ .
ഉന്നത വിദ്യാഭ്യാസം , പൊതുസേവനം, കരിയർ, മോട്ടിവേഷൻ, കൗൺസിലിങ് തുടങ്ങിയ മേഖലകളിലും ശ്രദ്ധിച്ചു കൊണ്ടിരിക്കുന്നു.
മുസ്ലിം സ്ത്രീകളുമായി ബന്ധപ്പെട്ട സെമിനാറുകളും സംവാദങ്ങളും സിംപോസിയങ്ങളും നടത്താറുണ്ട്.
സ്ത്രീ പള്ളിപ്രവേശം, ശരീഅത്ത് വിവാദം, മുസ്ലിം പെൺകുട്ടികളുടെ വിവാഹപ്രായം, സ്ത്രീ സൗഹൃദതൊഴിലിടം, സാംസ്‌കാരിക അധിനിവേശം, മദ്യവിരുദ്ധ സമരം, സുഭദ്രകുടുംബം സുസ്ഥിര സമൂഹം, ഇസ്ലാമിലെ സ്ത്രീയുടെ പദവിയും മഹത്ത്വവും എന്നീ വിഷയങ്ങളിൽ പ്രചാരണ പരിപാടികൾ സംഘടിപ്പിച്ചിട്ടുണ്ട്.
സാമൂഹിക സേവനരംഗത്തും ആതുരശുശ്രൂശ രംഗത്തും സേവനങ്ങൾ നൽകിക്കൊണ്ടിരിക്കുന്നു.
എൻഡോസൾഫാൻ, അട്ടപ്പാടി തുടങ്ങിയ ദുരിത ബാധിത പ്രദേശങ്ങൾ സന്ദർശിക്കുകയും ഐക്യദാർഢ്യം പ്രഖ്യാപിക്കുകയും ചെയ്തതിട്ടുണ്ട്.
സ്ത്രീധനം, ആർഭാടം, അന്ധവിശ്വാസങ്ങൾ തുടങ്ങിയ വിപത്തുകൾക്കെതിരെ ഇസ്ലാമിക മൂല്യങ്ങളിലൂന്നി പ്രവർത്തിക്കുന്നു.
പാരമ്പര്യവും നിയമങ്ങളും സ്ത്രീയെ രണ്ടാംകിടക്കാരാക്കുമ്പോൾ അതിനെ പൊളിച്ചെഴുതുകയാണ് വേണ്ടതെന്ന് ജി.ഐ.ഒ ആവശ്യപ്പെടുന്നു.
ഭരണകൂട ഭീകരകതക്കെതിരെ സ്ത്രീകളെ അണിനിരത്തിയുള്ള പരിപാടികളും സംഘടിപ്പിച്ചിട്ടുണ്ട്.
അവലംബം ബന്ധപെട്ട പേജുകൾ ജമാഅത്തെ ഇസ്‌ലാമി കേരള എസ്.ഐ.ഒ പുറത്തേയ്ക്കുള്ള കണ്ണികൾ
‎ ജി.ഐ.ഒ കേരള വെബ്‌-സൈറ്റ്
പിഴക്
കേരളത്തിലെ കോട്ടയം ജില്ലയിലെ ഒരു ഗ്രാമമാണ് പിഴക് .
പാലാ നഗരത്തിൽ നിന്ന് 12 കിലോമീറ്റർ (7.5 മൈൽ) ദൂരത്തിലും തൊടുപുഴയിൽ നിന്ന് 16 കിലോമീറ്റർ (9.9 മൈൽ) ദൂരത്തിലുമാണ് പിഴക് സ്ഥിതി ചെയ്യുന്നത്.
ഈ പ്രദേശം പർവതങ്ങളും സമതലങ്ങളും മരങ്ങളും കൊണ്ട് സമൃദ്ധമായ പ്രദേശമാണ്.
പിഴക് ഗ്രാമത്തില രണ്ട് വിദ്യാലയങ്ങളുണ്ട്: നിർമ്മല പബ്ലിക് സ്കൂൾ, പിഴക്.
സെൻ്റ് ജോസഫ്സ് ഹൈസ്കൂൾ, മാനത്തൂർ, പിഴക്.
മാനത്തൂരിലെ പാമ്പനാൽ വെള്ളച്ചാട്ടമാണ് പിഴക് ഗ്രാമത്തിലെ പ്രധാന ആകർഷണം.
വ്യാകുല സങ്കേതം, ദേവാലയങ്ങൾ, ക്ഷേത്രങ്ങൾ എന്നിവയാണ് ഇവിടുത്തെ മറ്റ് ആകർഷണങ്ങൾ.
പിഴക് ഗ്രാമത്തിലെ ആകെ ജനസംഖ്യ 4000 ആണ്.
അവരിൽ ഭൂരിഭാഗവും സീറോ മലബാർ കത്തോലിക്കരാണ്.
ഇവിടെയുള്ള പിഴക് തൃക്കയിൽ ക്ഷേത്രം വളരെ പുരാതനമാണ്.
ക്ഷേത്രവുമായി ബന്ധപ്പെട്ട് ഒരു കൊട്ടാരം ഉണ്ടായിരുന്നു.
മാനത്തൂർ സ്കൂൾ ജംക്‌ഷനു സമീപമാണിത്.
പുതുതായി നിർമ്മിച്ച് ശ്രീനാരായണ ഗുരുവിന് സമർപ്പിച്ച ഒരു എസ്.എൻ.ഡി.പി. ക്ഷേത്രവും ഇവിടെയുണ്ട്.
മാനത്തൂർ, ഉറുമ്പുകാവ് എന്നിവിടങ്ങളിലായി സീറോ മലബാർ കത്തോലിക്കർക്ക് ഇവിടെ രണ്ട് ഇടവകകളുണ്ട്.
രണ്ടും പാലാ രൂപതയിലെ കടനാട് ഫൊറോനയുടെ (നേരത്തെ രാമപുരം ഇടവക) കീഴിലാണ്.
പുരാതന കുടുംബങ്ങളിലെ നിരവധി സിറിയൻ കത്തോലിക്കരാണ് ഇവിടെയുള്ളത്.
ഗ്രാഫിക് ഡിസൈൻ ഇംഗ്ലീഷ് വിലാസം https://ml.wikipedia.org/wiki/Graphic_design യുഎസ് നാഷണൽ പാർക്ക് സേവനത്തിൽ നിന്നുള്ള ഈ ചിത്രങ്ങൾ വ്യക്തമാക്കുന്നത് പോലെ, ഗ്രാഫിക് ചിഹ്നങ്ങൾ പലപ്പോഴും പ്രവർത്തനപരവും അജ്ഞാതവുമാണ്.
ടൈപ്പോഗ്രാഫി , ഫോട്ടോഗ്രാഫി , ഐക്കണോഗ്രഫി , ചിത്രീകരണം എന്നിവയിലൂടെ ദൃശ്യരൂപങ്ങൾ നിർമ്മിക്കുന്ന പ്രക്രിയയാണ് ഗ്രാഫിക് ഡിസൈൻ .
ഇത് ഫീൽഡ് വിഷ്വൽ കമ്മ്യൂണിക്കേഷൻ, കമ്മ്യൂണിക്കേഷൻ ഡിസൈൻ എന്നിവയുടെ ഉപവിഭാഗമായി കണക്കാക്കപ്പെടുന്നുണ്ട്, പക്ഷേ ചിലപ്പോൾ "ഗ്രാഫിക് ഡിസൈൻ " എന്ന പദം മേൽ സൂചിപ്പിച്ചവയുടെ പര്യായമായും ഉപയോഗിക്കുന്നു.
ഗ്രാഫിക് ഡിസൈനർമാർ ചിഹ്നങ്ങളും ചിത്രങ്ങളും വാചകവും സൃഷ്ടിക്കുകയും സംയോജിപ്പിക്കുകയും ചെയ്യുക വഴി ആശയങ്ങളുടെയും സന്ദേശങ്ങളുടെയും ദൃശ്യ പ്രാതിനിധ്യം സൃഷ്ടിക്കുന്നു.
വിഷ്വൽ കോമ്പോസിഷനുകൾ സൃഷ്ടിക്കുന്നതിന് അവർ ടൈപ്പോഗ്രാഫി , വിഷ്വൽ ആർട്സ് , പേജ് ലേ ഔട്ട് ടെക്നിക്കുകൾ എന്നിവ ഉപയോഗിക്കുന്നു.
കോർപ്പറേറ്റ് ഡിസൈൻ (ലോഗോകളും ബ്രാൻഡിംഗും), എഡിറ്റോറിയൽ ഡിസൈൻ (മാസികകൾ, പത്രങ്ങൾ, പുസ്‌തകങ്ങൾ), വേ ഫൈൻഡിംഗ് അല്ലെങ്കിൽ പരിസ്ഥിതി ഡിസൈൻ, പരസ്യംചെയ്യൽ , വെബ് ഡിസൈൻ, കമ്മ്യൂണിക്കേഷൻ ഡിസൈൻ, പ്രൊഡക്റ്റ് പാക്കേജിംഗ് , സൈനേജ് എന്നിവ ഗ്രാഫിക് ഡിസൈനിന്റെ സാധാരണ ആപ്ലിക്കേഷനുകളിൽ ഉൾപ്പെടുന്നു.
പ്രയോഗങ്ങൾ നിറം
റോഡ് ചിഹ്നങ്ങൾ മുതൽ സാങ്കേതിക സ്കീമാറ്റിക്സ് വരെ, ഇന്റർഓഫീസ് മെമ്മോറാണ്ടം മുതൽ റഫറൻസ് മാനുവലുകൾ വരെ, എന്നിങ്ങനെ ദൃശ്യപരമായ എല്ലാത്തിനും ഗ്രാഫിക് ഡിസൈൻ ബാധകമാണ്.
ഒരു ഉൽപ്പന്നമോ ആശയമോ വിൽക്കാൻ ഡിസൈനിന് കഴിയും.
ബ്രാൻഡിംഗിന്റെ ഭാഗമായി ലോഗോകൾ, നിറങ്ങൾ, പാക്കേജിംഗ് , വാചകം എന്നിവ പോലുള്ള കമ്പനി ഐഡന്റിറ്റിയുടെ ഉൽപ്പന്നങ്ങളിലും ഘടകങ്ങളിലും ഇത് പ്രയോഗിക്കുന്നു ( പരസ്യവും കാണുക).
ഗ്രാഫിക് ഡിസൈനർ‌മാർ‌ നൽ‌കുന്ന സേവനങ്ങളുടെ ശ്രേണിയിൽ‌ ബ്രാൻ‌ഡിംഗ് കൂടുതൽ‌ പ്രാധാന്യമർഹിക്കുന്നു.
ഗ്രാഫിക് ഡിസൈനർമാർ പലപ്പോഴും ഒരു ബ്രാൻഡിംഗ് ടീമിന്റെ ഭാഗമാണ്.
അലങ്കാരം, സീനറി, വിഷ്വൽ സ്റ്റോറി ടെല്ലിംഗ് എന്നിങ്ങനെയുള്ള വിനോദ വ്യവസായത്തിലും ഗ്രാഫിക് ഡിസൈൻ പ്രയോഗിക്കുന്നുണ്ട്.
നോവൽ, വിനൈൽ ആൽബം കവറുകൾ, കോമിക്ക് പുസ്‌തകങ്ങൾ, ഡിവിഡി കവറുകൾ, ഓപ്പണിംഗ് ക്രെഡിറ്റുകൾ, സിനിമാ നിർമ്മാണത്തിലെ ക്ലോസിംഗ് ക്രെഡിറ്റുകൾ, സ്റ്റേജ് പ്രോഗ്രാമുകളും പ്രോപ്പുകളും എന്നിവ വിനോദ ആവശ്യങ്ങൾക്കായുള്ള ഗ്രാഫിക് ഡിസൈന്റെ മറ്റ് ഉദാഹരണങ്ങളാണ്.
ടി-ഷർട്ടുകൾക്കായി ഉപയോഗിക്കുന്ന കലാസൃഷ്‌ടികളും വിൽപ്പനയ്‌ക്കായി സ്‌ക്രീൻ പ്രിന്റുചെയ്‌ത മറ്റ് ഇനങ്ങളും ഇതിൽ ഉൾപ്പെടാം.
ശാസ്ത്ര ജേണലുകൾ‌ മുതൽ വാർത്താ റിപ്പോർ‌ട്ടിംഗ് വരെ, അഭിപ്രായങ്ങളുടെയും വസ്തുതകളുടെയും അവതരണം പലപ്പോഴും ഗ്രാഫിക്സും, വിഷ്വൽ വിവരങ്ങളുടെ ചിന്താപരമായ രചനകളും ഉപയോഗിച്ച് മെച്ചപ്പെടുത്തുന്നു.
വെബ് സൈറ്റുകൾ, പത്രങ്ങൾ, മാസികകൾ, ബ്ലോഗുകൾ, ടെലിവിഷൻ, ഫിലിം ഡോക്യുമെന്ററികൾ എന്നീ മേഖലകളിലും ഗ്രാഫിക് ഡിസൈൻ ഉപയോഗിച്ചേക്കാം.
ഒരു ഗ്രാഫിക് ഡിസൈൻ പ്രോജക്റ്റിൽ നിലവിലുള്ള വാചകത്തിന്റെ സ്റ്റൈലൈസേഷനും, നിലവിലുള്ള ഇമേജറിയോ ഗ്രാഫിക് ഡിസൈനർ വികസിപ്പിച്ച ചിത്രങ്ങളോ ഒക്കെ ഉൾപ്പെടാം.
പരമ്പരാഗതവും ഡിജിറ്റൽ രൂപത്തിലും ഘടകങ്ങൾ ഉൾപ്പെടുത്താം, അതിൽ വിഷ്വൽ ആർട്സ്, ടൈപ്പോഗ്രാഫി, പേജ് ലേ ഔട്ട് ടെക്നിക്കുകൾ എന്നിവ ഉൾപ്പെടുന്നു.
ഗ്രാഫിക് ഡിസൈനർ‌മാർ‌ പേജുകൾ‌ ഓർ‌ഗനൈസ് ചെയ്യുകയും ഓപ്ഷണലായി ഗ്രാഫിക് ഘടകങ്ങൾ‌ ചേർ‌ക്കുകയും ചെയ്യുന്നു.
ഒറിജിനൽ പീസുകൾ സൃഷ്ടിക്കാൻ ഗ്രാഫിക് ഡിസൈനർമാർക്ക് ഫോട്ടോഗ്രാഫർമാരെയോ ഇല്ലസ്ട്രേറ്ററുകളെയോ നിയോഗിക്കാൻ കഴിയും.
ഡിസൈനർമാർ, പലപ്പോഴും ഇന്ററാക്ടീവ് ഡിസൈൻ അല്ലെങ്കിൽ മൾട്ടിമീഡിയ ഡിസൈൻ എന്ന് വിളിക്കുന്ന  ഡിജിറ്റൽ ഉപകരണങ്ങൾ ഉപയോഗിക്കുന്നു.
പ്രേക്ഷകരെ ബോധ്യപ്പെടുത്തുന്നതിനും അവരുടെ ഡിസൈനുകൾ വിൽക്കുന്നതിനും ഡിസൈനർമാർക്ക് ആശയവിനിമയ കഴിവുകൾ ആവശ്യമാണ്.
"പ്രോസസ് സ്കൂൾ" ആശയവിനിമയവുമായി ബന്ധപ്പെട്ടതാണ്; ഇത് സന്ദേശങ്ങൾ കൈമാറുന്ന ചാനലുകളെയും മീഡിയയെയും ഹൈലൈറ്റ് ചെയ്യുന്നു, ഒപ്പം അയച്ചവരും സ്വീകർത്താക്കളും ഈ സന്ദേശങ്ങൾ എൻകോഡ് ചെയ്യുകയും ഡീകോഡ് ചെയ്യുകയും ചെയ്യുന്നു.
സെമിയോട്ടിക് സ്കൂൾ ഒരു സന്ദേശത്തെ സ്വീകർത്താക്കളുമായുള്ള ആശയവിനിമയത്തിലൂടെ അർത്ഥം സൃഷ്ടിക്കുന്ന അടയാളങ്ങളുടെ നിർമ്മാണമായി കണക്കാക്കുന്നു.
ടൈപ്പോഗ്രാഫി
അച്ചടിക്കുള്ള ടൈപ്പ് ഡിസൈൻ, ടൈപ്പ് ഗ്ലിഫുകൾ പരിഷ്കരിക്കുക, ടൈപ്പ് ക്രമീകരിക്കൽ എന്നിവ ടൈപ്പോഗ്രാഫിയിൽ ഉൾപ്പെടുന്നു.
ചിത്രീകരണ തന്ത്രങ്ങൾ ഉപയോഗിച്ച് ടൈപ്പ് ഗ്ലിഫുകൾ (പ്രതീകങ്ങൾ) സൃഷ്ടിക്കുകയും പരിഷ്‌ക്കരിക്കുകയും ചെയ്യുന്നു.
ടൈപ്പ്ഫേസുകൾ, പോയിന്റ് വലുപ്പം, ട്രാക്കിംഗ്, കെർണിംഗ്, ലീഡിങ് (ലൈൻ സ്പേസിംഗ്) എന്നിവയാണ് ടൈപ്പ് ക്രമീകരണങ്ങൾ.
ടൈപ്പ്സെറ്ററുകൾ, കമ്പോസിറ്റർമാർ, ടൈപ്പോഗ്രാഫർമാർ, ഗ്രാഫിക് ആർട്ടിസ്റ്റുകൾ, ആർട്ട് ഡയറക്ടർമാർ, ക്ലറിക്കൽ വർക്കർമാർ എന്നിവരാണ് ടൈപ്പോഗ്രാഫി നടത്തുന്നത്.
ഡിജിറ്റൽ യുഗം വരെ, ടൈപ്പോഗ്രാഫി ഒരു പ്രത്യേക തൊഴിലായിരുന്നു.
ചില ഫോണ്ടുകൾ സ്റ്റീരിയോടൈപ്പിക്കൽ സങ്കൽപ്പങ്ങളുമായി  സാമ്യപ്പെടുത്താറുണ്ട്.
ഉദാഹരണത്തിന്, ടൈപ്പ്റൈറ്ററിന് സമാനമായ വാചകം അല്ലെങ്കിൽ ഒരു വിന്റേജ് റിപ്പോർട്ടിന് ഉപയോഗിക്കുന്ന ഒരു ഫോണ്ടാണ് '1942 റിപ്പോർട്ട്'.
പേജ് ലേ ഔട്ട് പുസ്തക രൂപകൽപ്പനയിലെ സുവർണ്ണ വിഭാഗം
ഇമേജ് പ്ലെയ്‌സ്‌മെന്റ്, ടെക്സ്റ്റ് ലേ ഔട്ട്, ശൈലി എന്നിവ പോലുള്ള ഒരു പേജിലെ ഘടകങ്ങളുടെ (ഉള്ളടക്കം) ക്രമീകരണത്തെ പേജ് ലേ ഔട്ട് കൈകാര്യം ചെയ്യുന്നു.
പേജ് രൂപകൽപ്പന എല്ലായ്പ്പോഴും അച്ചടിച്ച മെറ്റീരിയലിലെ ഒരു പ്രധാന പരിഗണനയാണ്, അടുത്തിടെ വെബ് പേജുകൾ പോലുള്ള ഡിസ്പ്ലേകളിലേക്ക് ഇത് വ്യാപിക്കുകയും ചെയ്തു.
പ്രിന്റ്മേക്കിങ്ങ്
കടലാസിലും മറ്റ് മെറ്റീരിയലുകളിലും ഉപരിതലങ്ങളിലും അച്ചടിച്ച് കലാസൃഷ്ടികൾ നിർമ്മിക്കുന്ന പ്രക്രിയയാണ് പ്രിന്റ് മേക്കിംഗ്.
ഒരേ സൃഷ്ടിയുടെ ഗുണിതങ്ങൾ നിർമ്മിക്കാൻ ഈ പ്രക്രിയയ്ക്ക് കഴിയും, ഓരോന്നിനെയും പ്രിന്റ് എന്ന് വിളിക്കുന്നു.
ഈ ഓരോ പ്രിന്റും ഒറിജിനലാണ്, സാങ്കേതികമായി അവ ഇംപ്രഷൻ എന്നറിയപ്പെടുന്നു.
ആർട്ടിസ്റ്റുകളുടെ പുസ്തകങ്ങളായി പ്രിന്റുകൾ പുസ്തക രൂപത്തിൽ പ്രസിദ്ധീകരിക്കാം.